ନିର୍ମଳା ସୀତାରମଣ ଉପସ୍ଥାପନ କରିଥିବା ବଜେଟ୍ ଦେଶର ଅର୍ଥନୀତିକୁ ଗତିଶୀଳ କରିବାକୁ ଉଦ୍ୟମ କରୁଥିବା ବେଳେ କେତେକ ଜରୁରୀ ସାମଗ୍ରୀର ଦର ଉପରେ ଏହି ବଜେଟ୍ ପ୍ରଭାବ ପକାଇବାକୁ ଯାଉଛି । ଜାଣନ୍ତୁ କାହିଁକି ଓ କେତେ ମାତ୍ରାରେ ।
ଅର୍ଥ ମନ୍ତ୍ରୀ ନିର୍ମଳା ସୀତାରମଣ (FM Nirmala Sitharaman) ୨୦୨୧-୨୨ ପାଇଁ ଉପସ୍ଥାପନ କରିଥିବା ବଜେଟରେ କେତେକ ସାମଗ୍ରୀ ମହଙ୍ଗା ଓ ଆଉ କେତେକ ଶସ୍ତା ହେବାର ସୂଚନା ମିଳିଛି ।
ପେଟ୍ରୋଲ୍ ଓ ଡିଜେଲ୍ ମହଙ୍ଗା ହେବାର କାରଣ ହେଉଛି ସରକାର ପେଟ୍ରୋଲ୍ ଉପରେ ଲିଟର ପିଛା ଦରରେ ଅଢ଼େଇ ଟଙ୍କା ଓ ଡିଜେଲ୍ ଉପରେ ଲିଟର ପିଛା ଦରରେ ୪ ଟଙ୍କା କୃଷି ସେସ୍ (agriculture cess) ଲଗାଇଛନ୍ତି ।
ହେଲେ ସୁନା ଓ ରୂପା ଉପରେ ସୀମା ଶୁଳ୍କକୁ ୧୨.୫ ପ୍ରତିଶତରୁ ହ୍ରାସ କରି ୭.୫ ପ୍ରତିଶତ କରାଯାଇଛି । ତେଣୁ ଏପ୍ରିଲ ମାସରୁ ଶସ୍ତା ହୋଇପାରେ ସୁନା ଓ ରୂପା (gold silver rate)।
ତେବେ ସୁନା ଓ ରୂପା ଉପରେ ବି ସରକାର ୨.୫ ପ୍ରତିଶତ କୃଷି ସେସ୍ ଲାଗୁ କରିଥିବାରୁ ସେମାନଙ୍କ ଦର କେତେ କମ୍ ହେଉଛି, ତା' ଉପରେ ରହିଛି ସମସ୍ତଙ୍କ ନଜର (gold silver rate budget)।
ମୋବାଇଲ୍ ଫୋନର କିଛି ପାର୍ଟ୍ସ ଉପରେ ବୃଦ୍ଧି ପାଇଛି ସୀମା ଶୁଳ୍କ। ମୋବାଇଲ୍ ଫୋନ୍, ଚାର୍ଜର, ଅଟୋ ପାର୍ଟସ୍ ଓ ସିଲ୍କ୍ ସାମଗ୍ରୀର ମୂଲ୍ୟ ବୃଦ୍ଧି ହୋଇଥିବାରୁ ସେମାନଙ୍କ ଦର ମହଙ୍ଗା ହେବ ।
ଏ ଥର ବଜେଟରେ ଟ୍ୟାକ୍ସ ସ୍ଲାବରେ (tax slab) କୌଣସି ପରିବର୍ତ୍ତନ କରାଯାଇ ନାହିଁ । ତଥାପି ୭୫ ବର୍ଷ ବୟସରୁ ଅଧିକ ପେନସନଭୋଗୀଙ୍କୁ ଆଉ ଆୟକର ରିଟର୍ଣ୍ଣ ଦାଖଲ କରିବାକୁ ପଡିବ ନାହିଁ ।
